title: Komisjoni direktiiv 2010/89/EL, 6. november 2010 , millega muudetakse nõukogu direktiivi 91/414/EMÜ, et lisada toimeainete hulka kvinmeraak, ja muudetakse otsust 2008/934/EÜ EMPs kohaldatav tekst

text:
               7.12.2010

               ET

               Euroopa Liidu Teataja

               L 320/3

         KOMISJONI DIREKTIIV 2010/89/EL,
   6. november 2010,
   millega muudetakse nõukogu direktiivi 91/414/EMÜ, et lisada toimeainete hulka kvinmeraak, ja muudetakse otsust 2008/934/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Kvinmeraak kuulus nimetatud loetellu.

               (2)

               Määruse (EÜ) nr 1490/2002 artikli 11e kohaselt võttis taotleja kahe kuu jooksul pärast hindamisaruande projekti kättesaamist oma toetuse toimeaine kandmise kohta direktiivi 91/414/EMÜ I lisasse tagasi. Seega võeti komisjoni 5. detsembri 2008. aasta otsus nr 2008/934/EÜ nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta (4) vastu kvinmeraaki lisasse kandmata.

               (3)

               Esialgne teavitaja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta taotles, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (5) artiklites 14–19.

               (4)

               Taotlus esitati Ühendkuningriigile, kes oli määrusega (EÜ) nr 451/2000 nimetatud referentliikmesriigiks. Kiirendatud menetluse jaoks ettenähtud tähtajast peeti kinni. Toimeaine spetsifikatsioon ja lubatud kasutusviisid on samasugused nagu need, mida käsitleti otsuses 2008/934/EÜ. Taotlus on kooskõlas ka teiste määruse (EÜ) nr 33/2008 artiklis 15 sätestatud sisuliste ja menetlusnõuetega.

               (5)

               Ühendkuningriik hindas teavitaja esitatud täiendavaid andmeid ning koostas lisaaruande. 18. juunil 2009 edastas Ühendkuningriik aruande Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande märkuste esitamiseks teistele liikmeriikidele ja taotlejale ning edastas saadud märkused komisjonile. Vastavalt määruse (EÜ) nr 33/2008 artikli 20 lõikele 1 ja komisjoni palvel esitas toiduohutusamet 26. veebruaril 2010 komisjonile oma järelduse (6) kvinmeraagi kohta. Liikmesriigid ja komisjon vaatasid hindamisaruande eelnõu, lisaaruande ja toiduohutusameti järelduse läbi toiduahela ja loomatervishoiu alalises komitees ning 28. oktoobril 2010 vormistati see komisjoni läbivaatusaruandena kvinmeraagi kohta.

               (6)

               Mitmete uuringute põhjal on selgunud, et kvinmeraaki sisaldavad taimekaitsevahendid vastavad üldjoontes direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seetõttu on asjakohane kanda kvinmeraak I lisasse, et tagada kõigis liikmesriikides seda toimeainet sisaldavate taimekaitsevahendite lubade väljaandmine vastavalt kõnealuse direktiivi sätetele.

               (7)

               Ilma et see piiraks kõnealust järeldust, on vaja koguda teatavate konkreetsete küsimuste kohta täiendavat teavet. Direktiivi 91/414/EÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Seega on asjakohane nõuda, et taotleja esitaks lisainfot, et kinnitada uusimatest teaduslikest teadmistest lähtudes riskianalüüsi tulemusi kinoliinituuma võimaliku avanemise kohta taimede ainevahetuses, jääkide kohta külvikorrakultuurides ja vihmaussidele avalduva pikaajalise riski kohta metaboliidi BH 518-5 tõttu.

               (8)

               Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud isikud saaksid valmistuda toimeaine loetellu lisamisest tulenevate uute nõuete täitmiseks.

               (9)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetellu kandmist anda liikmesriikidele kuus kuud aega kvinmeraaki sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas sätestatud tingimuste täitmine. Liikmesriigid peaksid vastavalt vajadusele olemasolevaid lube muutma, need asendama või tühistama direktiivi 91/414/EMÜ sätete kohaselt. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiivis 91/414/EMÜ kehtestatud ühtsete tingimustega.

               (10)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmise varasem kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Et neid edaspidi vältida, on vaja täpsustada liikmesriikide kohustused, eelkõige kohustus kontrollida, et loa omanik on näidanud, et tal on juurdepääs toimikule, mis vastab kõnealuse direktiivi II lisa nõuetele. Siiski ei too selline täpsustamine liikmesriikidele ega loa omanikule kaasa uusi kohustusi võrreldes I lisa muutmiseks seni vastu võetud direktiividega.

               (11)

               Seega on asjakohane direktiivi 91/414/EMÜ vastavalt muuta.

               (12)

               Komisjoni 5. detsembri 2008. aasta otsuses 2008/934/EÜ (nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta) on ette nähtud kvinmeraagi lisasse kandmata jätmine ja seda toimeainet sisaldavate taimekaitsevahendite lubade tühistamine 31. detsembriks 2011. Kvinmeraaki käsitlev rida tuleb nimetatud otsuse lisast välja jätta.

               (13)

               Seega on asjakohane otsust 2008/934/EÜ vastavalt muuta.

               (14)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Otsuse 2008/934/EÜ lisast jäetakse välja kvinmeraaki käsitlev rida.
   Artikkel 3
   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. oktoobriks 2011. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid sätteid alates 1. novembrist 2011.
   Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 4
   1.   Vajaduse korral muudavad liikmesriigid direktiivi 91/414/EMÜ kohaselt toimeainena kvinmeraaki sisaldavate taimekaitsevahendite olemasolevaid lube või tühistavad need 1. novembriks 2011.
   Eelkõige kontrollivad nad nimetatud tähtpäevaks, et kõnealuse direktiivi I lisas kvinmeraagi suhtes sätestatud tingimused on täidetud, välja arvatud kõnealuseid toimeaineid käsitleva kande B osas nimetatud tingimused, ning et loa omanikul on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab kvinmeraaki ainsa toimeainena või ühena mitmest toimeainest, mis kõik on hiljemalt 30. aprilliks 2011 lisatud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastavate andmete põhjal vastavalt käesoleva direktiivi VI lisas sätestatud ühtsetele põhimõtetele ning arvestades kõnealuse direktiivi I lisas kvinmeraaki käsitleva kande B osa. Kõnealuse hindamise alusel määravad nad kindlaks, kas toode vastab direktiivi 91/414/EMÜ artikli 4 lõike 1 punktides b–e sätestatud tingimustele.
   Pärast otsustamist liikmesriigid

               a)

               vajaduse korral muudavad kvinmeraaki ainsa toimeainena sisaldavate toodete kasutusluba või tühistavad selle hiljemalt 30. aprilliks 2015; või

               b)

               kui vahend sisaldab kvinmeraaki ühena mitmest toimeainest, muudavad vajaduse korral luba või tühistavad selle hiljemalt 30. aprilliks 2015 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 5
   Käesolev direktiiv jõustub 1. mail 2011.
   Artikkel 6
   Käesolev direktiiv on adresseeritud liikmesriikidele.

      Brüssel, 6. november 2010

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  ELT L 333, 11.12.2008, lk 11.

      (5)  ELT L 15, 18.1.2008, lk 5.

      (6)  Euroopa Toiduohutusamet; Conclusion on the peer review of the pesticide risk assessment of the active substance quinmerac. EFSA Journal 2010; 8(3):1523. [lk 68]. doi:10.2903/j.efsa.2010.1523. Kättesaadav aadressil: www.efsa.europa.eu

      (7)  EÜT L 366, 15.12.1992, lk 10.

      LISA
      Direktiivi 91/414/EMÜ I lisa tabeli lõppu lisatakse järgmine kanne.

                     Nr

                     Tavanimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumiskuupäev

                     Lisamise aegumine

                     Erisätted

                     „316

                     Kvinmeraak
                     CAS-nr: 90717-03-6

                     CIPACi nr: 563

                        7-kloro-3-metüülkinoliin-8-karboksüülhape

                     ≥ 980 g/kg

                     1. mai 2011

                     30. aprill 2021

                     A   OSA
                     Lubatakse kasutada ainult herbitsiidina
                     B   OSA
                     VI lisa ühtsete põhimõtete rakendamisel võetakse arvesse 28. oktoobril 2010 toiduahela ja loomatervishoiu alalises komitees kvinmeraagi kohta koostatud hindamise aruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 põhjavee kaitsele, kui toimeainet kasutatakse tundliku mullastiku- ja/või kliimatingimustega piirkonnas;

                                 —

                                 tarbijate kokkupuutele toidu kaudu kvinmeraagi (ja selle metaboliitide) jääkidega, mis esinevad külvikorrakultuurides;

                                 —

                                 veeorganismidele avalduvale riskile ja vihmaussidele avalduvale pikaajalisele riskile.

                           Vajaduse korral hõlmavad kasutustingimused riskide vähendamise meetmete võtmist.
                     Asjaomased liikmesriigid taotlevad järgmiste andmete esitamist:

                                 —

                                 kinoliinituuma võimalik avanemine taimede ainevahetuse tulemusena;

                                 —

                                 jäägid külvikorrakultuurides ja vihmaussidele avalduv pikaajaline risk metaboliit BH 518-5 tõttu.

                           Nad tagavad, et taotleja esitab sellised kinnitavad andmed ja teabe komisjonile 30. aprilliks 2013.”

         (1)  Täpsemad andmed toimeainete identifitseerimise ja määratlemise kohta on esitatud läbivaatusaruandes.


title: Komisjoni direktiiv 2010/25/EL, 18. märts 2010 , millega muudetakse nõukogu direktiivi 91/414/EMÜ, et lisada toimeainete hulka penokssulaam, prokinasiid ja spirodiklofeen (EMPs kohaldatav tekst)

text:
               19.3.2010

               ET

               Euroopa Liidu Teataja

               L 69/11

         KOMISJONI DIREKTIIV 2010/25/EL,
   18. märts 2010,
   millega muudetakse nõukogu direktiivi 91/414/EMÜ, et lisada toimeainete hulka penokssulaam, prokinasiid ja spirodiklofeen
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Vastavalt direktiivi 91/414/EMÜ artikli 6 lõikele 2 sai Itaalia 29. novembril 2002 äriühingult Dow AgroScience taotluse toimeaine penokssulaami kandmiseks direktiivi 91/414/EMÜ I lisasse. Komisjoni otsusega 2004/131/EÜ (2) kinnitati, et toimik on täielik ning et seda võib pidada põhimõtteliselt vastavaks direktiivi 91/414/EMÜ II ja III lisas loetletud andme- ja teabenõuetele.

               (2)

               Vastavalt direktiivi 91/414/EMÜ artikli 6 lõikele 2 sai Ühendkuningriik 9. jaanuaril 2004 äriühingult DuPont Ltd taotluse toimeaine prokinasiidi kandmiseks direktiivi 91/414/EMÜ I lisasse. Komisjoni otsusega 2004/686/EÜ (3) kinnitati, et toimik on täielik ning et seda võib pidada põhimõtteliselt vastavaks direktiivi 91/414/EMÜ II ja III lisas loetletud andme- ja teabenõuetele.

               (3)

               Vastavalt direktiivi 91/414/EMÜ artikli 6 lõikele 2 said Madalmaad 23. augustil 2001 äriühingult Bayer CropScience taotluse toimeaine spirodiklofeeni kandmiseks direktiivi 91/414/EMÜ I lisasse. Komisjoni otsusega 2002/593/EÜ (4) kinnitati, et toimik on täielik ning et seda võib pidada põhimõtteliselt vastavaks direktiivi 91/414/EMÜ II ja III lisas loetletud andme- ja teabenõuetele.

               (4)

               Nimetatud toimeainete mõju inimeste tervisele ja keskkonnale on taotlejate kavandatud kasutusviiside puhul hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriigid esitasid hindamisaruannete kavandid 10. veebruaril 2005 (penokssulaami kohta), 14. märtsil 2006 (prokinasiidi kohta) ja 21. aprillil 2004 (spirodiklofeeni kohta).

               (5)

               Liikmesriigid ja Euroopa Toiduohutusameti hindamistöörühm on esitanud hindamisaruannete kohta eksperthinnangud, mis edastati komisjonile Euroopa Toiduohutusameti teaduslike aruannetena 31. augustil 2009 (penokssulaami kohta), (5)13. oktoobril 2009 (prokinasiidi kohta) (6) ja 27. juulil 2009 (spirodiklofeeni kohta) (7). Liikmesriigid ja komisjon vaatasid kõnealused aruanded ja hindamisaruannete kavandid läbi toiduahela ja loomatervishoiu alalises komitees ning need vormistati 22. jaanuaril 2010 komisjoni läbivaatamisaruandena penokssulaami, prokinasiidi ja spirodiklofeeni kohta.

               (6)

               Mitmete uuringute põhjal on selgunud, et asjaomaseid toimeaineid sisaldavad taimekaitsevahendid peaksid üldiselt vastama direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eriti uuritud kasutusviiside puhul, mida komisjoni läbivaatamisaruandes üksikasjalikult kirjeldati. Seetõttu on asjakohane kanda penokssulaam, prokinasiid ja spirodiklofeen kõnealuse direktiivi I lisasse, et tagada kõigis liikmesriikides asjaomaseid toimeaineid sisaldavate taimekaitsevahendite lubade väljaandmine kõnealuses direktiivis ettenähtud korras.

               (7)

               Ilma et see piiraks eelnevat järeldust, on asjakohane koguda lisateavet teatavate asjaolude kohta. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Penokssulaami puhul on asjakohane nõuda, et teavitaja esitaks lisateavet, kuidas kõnealuse toimeaine kasutamine võib kaudselt ohustada kõrgemaid veetaimi.

               (8)

               Ilma et see piiraks direktiiviga 91/414/EMÜ kindlaksmääratud kohustusi, mis kaasnevad toimeaine kandmisega I lisasse, tuleks pärast asjaomaste toimeainete loetelusse lisamist anda liikmesriikidele kuus kuud penokssulaami, prokinasiidi ja spirodiklofeeni sisaldavate taimekaitsevahendite kehtivate ajutiste lubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud asjakohaste tingimuste täitmine. Liikmesriigid peaksid kehtivad ajutised load asendama alaliste lubadega, neid muutma või need tühistama vastavalt direktiivi 91/414/EMÜ sätetele. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa nõuetele vastavate toimikute esitamiseks ja hindamiseks kooskõlas direktiivis 91/414/EMÜ kehtestatud ühtsete põhimõtetega.

               (9)

               Seega on asjakohane direktiivi 91/414/EMÜ vastavalt muuta.

               (10)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 31. jaanuariks 2011. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. veebruarist 2011.
   Kui liikmesriigid võtavad need normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   1.   Vajaduse korral muudavad või tühistavad liikmesriigid kooskõlas direktiiviga 91/414/EMÜ toimeaineid penokssulaami, prokinasiidi või spirodiklofeeni sisaldavate taimekaitsevahendite kehtivad load 31. jaanuariks 2011. Eelkõige kontrollivad nad nimetatud kuupäevaks, kas kõnealuse direktiivi I lisas penokssulaami, prokinasiidi ja spirodiklofeeni suhtes sätestatud tingimused (välja arvatud kõnealuseid toimeaineid käsitlevate kannete B osas nimetatud tingimused) on täidetud ning kas loa valdajal on olemas kõnealuse direktiivi artikli 13 lõike 2 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab penokssulaami, prokinasiidi või spirodiklofeeni ainsa toimeainena või lisaks neile veel muid hiljemalt 31. juuliks 2010 direktiivi 91/414/EMÜ I lisasse kantud toimeaineid, läbi toote uue hindamise direktiivi 91/414/EMÜ III lisa nõuetele vastava toimiku põhjal, võttes arvesse kõnealuse direktiivi VI lisas sätestatud ühtseid põhimõtteid ning selle direktiivi I lisa penokssulaami, prokinasiidi ja spirodiklofeeni käsitlevate kannete B osa. Selle hindamise põhjal otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid:

               a)

               muudavad vajaduse korral luba või tühistavad selle hiljemalt 31. jaanuariks 2012, kui toode sisaldab penokssulaami, prokinasiidi või spirodiklofeeni ainsa toimeainena, või

               b)

               muudavad vajaduse korral penokssulaami, prokinasiidi või spirodiklofeeni ühena mitmest toimeainest sisaldava toote luba või tühistavad selle hiljemalt 31. jaanuariks 2012 või kuupäevaks, mis on niisuguse muudatuse tegemiseks või loa tühistamiseks ette nähtud vastava direktiivi või direktiividega, millega asjakohane aine või asjakohased ained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. augustil 2010.
   Artikkel 5
   Käesolev direktiiv on adresseeritud liikmesriikidele.

      Brüssel, 18. märts 2010

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  ELT L 37, 10.2.2004, lk 34.

      (3)  ELT L 313, 12.10.2004, lk 21.

      (4)  EÜT L 192, 11.7.2002, lk 60.

      (5)  EFSA Scientific Report (2009) 343, 1–90, pestitsiidide riskianalüüsi vastastikuse eksperdihinnangu kokkuvõte toimeaine penokssulaami kohta (valmimiskuupäev: 31. august 2009).

      (6)  EFSA Scientific Report (2009) 7(10):1350, 1–135, pestitsiidide riskianalüüsi vastastikuse eksperdihinnangu kokkuvõte toimeaine prokinasiidi kohta (valmimiskuupäev: 13. oktoober 2009).

      (7)  EFSA Scientific Report (2009) 339, 1–86, pestitsiidide riskianalüüsi vastastikuse eksperdihinnangu kokkuvõte toimeaine spirodiklofeeni kohta (valmimiskuupäev: 27. juuli 2009).

      LISA
      Direktiivi 91/414/EMÜ I lisa tabeli lõppu lisatakse järgmised read:

                     Nr

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „306

                     Penokssulaam
                     CASi nr 219714-96–2
                     CIPACi nr 758

                        3-(2,2-difluoroetoksü)-N-(5,8-dimetoksü[1,2,4]triasolo[1,5-c]pürimidiin-2-üül)-α,α,α-trifluorotolueen-2-sulfonamiid

                     > 980 g/kg
                     Lisandi sisaldus
                     Bis-CHYMP
                     2-kloro-4-[2-(2-kloro-5-metoksü-4-pürimidinüül)hüdrasiin]-5-metoksüpürimidiini sisaldus tehnilises materjalis ei tohi ületada 0,1 g/kg

                     1. august 2010

                     31. juuli 2020

                     A   OSA
                     Lubatakse kasutada ainult herbitsiidina.
                     B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 22. jaanuaril 2010 lõplikult vormistatud penokssulaami läbivaatamisaruande järeldusi, eriti selle aruande I ja II liidet.
                     Üldhindamisel peavad liikmesriigid pöörama erilist tähelepanu:

                                 —

                                 veeorganismide kaitsele;

                                 —

                                 sellele, kas ja kuidas tarbijad puutuvad toidu kaudu kokku metaboliidi BSCTA jääkidega, mida leidub külvikorrakultuurides;

                                 —

                                 põhjavee kaitsele, kui toimeainet kasutatakse tundliku mullastiku ja/või kliimatingimustega piirkonnas.

                           Loa tingimustega nähakse vajaduse korral ette ohu vähendamise meetmed.
                     Asjaomased liikmesriigid tagavad, et teavitaja esitab komisjonile lisateavet kõrgematele veetaimedele avalduva kaudse ohu kohta. Nad tagavad, et teavitaja esitab selle teabe komisjonile 31. juuliks 2012.
                     Vastavalt artikli 13 lõikele 5 teavitab referentliikmesriik komisjoni kaubanduslikult toodetud tehnilise materjali üksikasjadest.

                     307

                     Prokinasiid
                     CASi nr 189278-12–4
                     CIPACi nr 764

                        6-jodo-2-propoksü-3-propüülkinasoliin-4(3H)-oon

                     ≥ 950 g/kg

                     1. august 2010

                     31. juuli 2020

                     A   OSA
                     Lubatakse kasutada ainult fungitsiidina.
                     B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 22. jaanuaril 2010 lõplikult vormistatud prokinasiidi läbivaatamisaruande järeldusi, eriti selle aruande I ja II liidet.
                     Üldhindamisel peavad liikmesriigid pöörama erilist tähelepanu:

                                 —

                                 sellele, kas ja kuidas fungitsiidi kasutamine viinapuuistikutel ohustab pikemas perspektiivis linde, kes toituvad vihmaussidest;

                                 —

                                 veeorganismidele avalduvale ohule;

                                 —

                                 sellele, kas ja kuidas tarbijad puutuvad toidu kaudu kokku prokinasiidi jääkidega, mida leidub loomsetes saadustes ja külvikorrakultuurides;

                                 —

                                 kasutajate ohutusele.

                           Loa tingimustega nähakse vajaduse korral ette ohu vähendamise meetmed.
                     Vastavalt artikli 13 lõikele 5 teavitab referentliikmesriik komisjoni kaubanduslikult toodetud tehnilise materjali üksikasjadest.

                     308

                     Spirodiklofeen
                     CASi nr 148477-71–8
                     CIPACi nr 737

                        3-(2,4-diklorofenüül)-2-okso-1-oksaspiro[4.5]dets-3-een-4-üül-2,2-dimetüülbutüraat

                     ≥ 965 g/kg
                     Lisandi sisaldus tehnilises materjalis ei tohi ületada:
                     3-(2,4-dikloorfenüül)-4-hüdroksü-1-oksaspiro[4,5]dets-3-een-2-oon (BAJ-2740 enool) ≤ 6 g/kg
                     N,N-dimetüülatsetamiid ≤ 4 g/kg

                     1. august 2010

                     31. juuli 2020

                     A   OSA
                     Lubatud kasutada ainult akaritsiidi või insektitsiidina.
                     B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 22. jaanuaril 2010 lõplikult vormistatud spirodiklofeeni läbivaatamisaruande järeldusi, eriti selle aruande I ja II liidet.
                     Üldhindamisel peavad liikmesriigid pöörama erilist tähelepanu:

                                 —

                                 veeorganismidele avalduvale pikaajalisele ohule;

                                 —

                                 kasutajate ohutusele;

                                 —

                                 mesilasvastsetele avalduvale ohule.

                           Kasutusloa tingimused peavad vajaduse korral sisaldama ohu vähendamise meetmeid.”

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.


title: Nõukogu direktiiv, 7. märts 1985, õhu kvaliteedistandardite kohta lämmastikdioksiidi suhtes

text:
Tähtis õiguslik teade

|

31985L0203

Euroopa Liidu Teataja L 087 , 27/03/1985 Lk 0001 - 0007 Hispaaniakeelne eriväljaanne: Peatükk 15 Köide 5 Lk 0133  Portugalikeelne eriväljaanne Peatükk 15 Köide 5 Lk 0133  Soomekeelne eriväljaanne: Peatükk 15 Köide 6 Lk 0213  Rootsikeelne eriväljaanne: Peatükk 15 Köide 6 Lk 0213

		Nõukogu direktiiv,7. märts 1985,õhu kvaliteedistandardite kohta lämmastikdioksiidi suhtes(85/203/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artikleid 100 ja 235,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades, et:Euroopa ühenduste 1973., [4] 1977. [5] ja 1982. [6] aasta keskkonnaalastes tegevusprogrammides on sätestatud, et eelistada tuleb lämmastikdioksiidi vastu suunatud meetmeid seoses selle aine mürgisusega ja arvestades aktuaalseid teadmisi selle mõju kohta inimese tervisele ja keskkonnale;liiga vähe on tehnilist ja teadusteavet, et nõukogu saaks sätestada konkreetseid standardeid kogu keskkonna suhtes, ning inimeste tervise kaitseks piirtasemeid vastu võttes aidatakse kaasa ka keskkonna kaitsmisele;erinevused liikmesriikides juba kohaldatavate või veel koostatavate õigusnormide vahel, mis käsitlevad lämmastikdioksiidi õhus, võivad luua ebavõrdseid konkurentsitingimusi ning seega otseselt mõjutada ühisturu toimimist; seepärast tuleks ühtlustada selles valdkonnas asutamislepingu artiklis 100 ettenähtud õigusakte;ühenduse üks põhiülesandeid on majandustegevuse harmoonilise arengu ning jätkuva tasakaalustatud laienemise edendamine kogu ühenduses, mille täitmine on mõeldamatu saastatuse ja selle kaasnähtuste vastu võitlemata ning elukvaliteeti parandamata või keskkonda kaitsmata; kuna asutamislepingus ei ole ette nähtud selleks vajalikke volitusi, tuleb kohaldada asutamislepingu artiklit 235;kaitsmaks eriti inimeste tervist ja keskkonda, tuleb lämmastikdioksiidile määrata piirtase, mida ei tohi liikmesriikide territooriumil kindlaksmääratud aegadel ületada, ning see tase peaks põhinema Maailma Tervishoiuorganisatsiooni raames tehtud töö tulemustel, eriti aga nendel, mis on seotud lämmastikdioksiidi puhul kindlaks tehtud annuse-toime vahekordadega;võetavatest meetmetest hoolimata ei pruugi selle piirtaseme täitmine teatavates piirkondades olla võimalik; seepärast võib liikmesriikidele anda võimaluse teha ajutisi erandeid, tingimusel et nad edastavad komisjonile plaanid õhu kvaliteedi järkjärgulise parandamise kohta nendes piirkondades;nõukogult on varsti oodata uut õigusakti, mis annab liikmesriikidele võimaluse kehtestada mootorsõidukite heitgaasidele oluliselt madalamaid piirtasemeid;käesoleva direktiivi kohaselt võetavad meetmed peavad olema majanduslikult teostatavad ning ühitatavad tasakaalustatud majandusarenguga;lämmastikdioksiid on samuti lähteaineks fotokeemiliste oksüdantide tekkimisel, mis võivad olla inimeste tervisele ja keskkonnale kahjulikud, ning ennetavaid meetmeid võttes võib piirata nende teket;lämmastikdioksiidi piirtasemest kinnipidamise jälgimiseks tuleb rajada mõõtejaamad ning on soovitav, et need jaamad mõõdaksid ka lämmastikoksiidi, mis on lämmastikdioksiidi tekke vahesaadus;kuna liikmesriikides kasutatakse erinevaid analüüsimeetodeid, tuleb lubada kasutada teatavatel tingimustel käesolevas direktiivis sätestatud standardmeetodist erinevaid analüüsimeetodeid;inimeste tervise kaitsmise parandamiseks ja keskkonna kaitsmiseks pikema aja jooksul tuleb lisaks kõnealusele piirtasemele näha ette soovituslikke arvväärtusi;teaduse ja tehnika arenedes käesolevas valdkonnas võib olla soovitav arendada käesolevas direktiivis osutatud analüüsi standardmeetodit edasi; nende vajalike meetmete rakendamise hõlbustamiseks tuleks sätestada kord, mis seab teaduse ja tehnika arenguga kohandamise komitee raames sisse tiheda koostöö liikmesriikide ja komisjoni vahel,ON VASTU VÕTNUD KÄESOLEVA DIREKTIIVI:Artikkel 11. Käesoleva direktiivi eesmärk on:- määrata kindlaks atmosfäärilise lämmastikdioksiidi piirtase (I lisa), eriti aitamaks kaitsta inimesi keskkonnas esineva lämmastikdioksiidi mõju eest,- sätestada atmosfäärilise lämmastikdioksiidi taseme soovituslikud arvväärtused (II lisa), parandamaks inimeste tervise kaitsmist ning aitamaks kaasa keskkonna pikaajalisele kaitsmisele.2. Käesolevat direktiivi ei kohaldata kokkupuudete suhtes töökohal või hoonetes.Artikkel 2Käesolevas direktiivis:- piirtase – I lisas esitatud tabelis määratletud lämmastikdioksiidi kontsentratsioon, mida ei tohi liikmesriikide territooriumil kindlaksmääratud aegadel ja järgmistes artiklites sätestatud tingimustel ületada,- soovituslikud arvväärtused – II lisas esitatud lämmastikdioksiidi kontsentratsioonid, mida arvestatakse kindlaksmääratud aegadel ning on mõeldud eelkõige eeskujuks liikmesriikide poolt määratud piirkondades eriskeemide loomisele.Artikkel 31. Liikmesriigid võtavad vajalikke meetmeid, tagamaks et alates 1. juulist 1987 ei ületa lämmastikdioksiidi III lisa kohaselt mõõdetud kontsentratsioon atmosfääris I lisas esitatud piirtaset.2. Kui aga erandlikel asjaoludel on tõenäoline, et lämmastikdioksiidi kontsentratsioon atmosfääris ületab ka pärast 1. juulit 1987 teatavates piirkondades kõnealust piirtaset, teatab asjaomane liikmesriik sellest enne nimetatud kuupäeva komisjonile.Ta edastab komisjonile võimalikult kiiresti nende piirkondade õhu kvaliteedi järkjärgulise parandamise kavad. Nendes kavades, mis tuleb koostada kõnealuse saaste laadi, päritolu ja teket arvestades, tuleb kirjeldada eriti asjaomase liikmesriigi poolt võetud või võetavaid meetmeid ning rakendatud või rakendatavaid menetlusi. Nende meetmete ja menetluste eesmärgiks peab olema vähendada lämmastikdioksiidi kontsentratsiooni nende piirkondade atmosfääris võimalikult kiiresti ja hiljemalt 1. jaanuariks 1994 tasemeni, mis ei ületa I lisas esitatud piirtaset.Artikkel 41. Piirkondades, milles asjaomane liikmesriik peab vajalikuks piirata või vältida lämmastikdioksiidi saaste eriti seoses linnade või tööstuse arenguga ettenähtavat suurenemist, võib ta määrata kindlaks I lisas sätestatud piirtasemest madalamaid tasemeid.2. Piirkondades, mille puhul asjaomane liikmesriik leiab, et neile tuleb tagada eriline keskkonnakaitse, võib ta määrata kindlaks tasemed, mis on üldiselt madalamad kui II lisas esitatud soovituslikud arvväärtused.Artikkel 5Liikmesriigid võivad alati määrata kindlaks käesolevas direktiivis sätestatud tasemetest ja väärtustest rangemaid tasemeid ja väärtusi.Artikkel 6Liikmesriigid rajavad vastavalt III lisas esitatud nõuetele käesoleva direktiivi kohaldamiseks vajalike andmete kogumiseks mõõtejaamad eelkõige piirkondades, kus käesolevas direktiivis sätestatud piirtaset ületatakse või võidakse ületada, ning artiklis 4 osutatud piirkondades.Need jaamad võivad mõõta ka lämmastikoksiidi kontsentratsiooni.Artikkel 71. Alates 1. juulist 1987 teatavad liikmesriigid komisjonile hiljemalt kuus kuud pärast iga-aastase vaatlusajavahemiku lõppu (31. detsember) juhtumid, kui ületati I lisas sätestatud piirtaset, ja dokumenteeritud kontsentratsioonid.2. Samuti teavitavad liikmesriigid komisjoni hiljemalt üks aasta pärast iga-aastase vaatlusajavahemiku lõppu selliste juhtumite põhjustest ning nende lahendamiseks võetud meetmetest.3. Peale selle teatavad liikmesriigid komisjonile selle palvel:- kontsentratsioonid, mida nad on mõõtnud,- piirtasemed, tähtajad ja ajakavad, mille nad on kehtestanud,- kõik asjakohaselt võetud meetmedseoses artikli 4 lõigetes 1 ja 2 osutatud piirkondadega.See teave tuleb samuti teha kättesaadavaks avalikkusele.Artikkel 8Komisjon esitab perioodiliselt aruande käesoleva määruse kohaldamise kohta.Artikkel 9Käesoleva direktiivi kohaselt võetavad meetmed ei tohi oluliselt halvendada õhu kvaliteeti linnadest välja jäävates piirkondades, kui lämmastikdioksiidi tase on käesoleva direktiivi rakendamise ajal I lisas sätestatud piirtasemega võrreldes madal.Artikkel 10Käesoleva direktiivi kohaldamisel kasutavad liikmesriigid:- kas IV lisas osutatud analüüsimise standardmeetodit,- või mis tahes muud analüüsimeetodit, mille suhtes on komisjon tõestanud, et see on standardmeetodiga võrdväärne.Artikkel 111. Kui mõni liikmesriik kavatseb vastavalt artikli 4 lõigetele 1 ja 2 määrata kindlaks lämmastikdioksiidi kontsentratsiooni väärtusi ühe või mitme teise liikmesriigi piiri äärse piirkonna atmosfääris, peab ta enne seda asjaomaste liikmesriikidega konsultatsioone. Nendest konsultatsioonidest teatatakse komisjonile, kes võib neist osa võtta.2. Kui I lisas esitatud piirtase või artikli 4 lõigetes 1 ja 2 osutatud tasemed – kui nende üle on vastavalt lõikele 1 konsulteeritud – on või võivad olla pärast teises liikmesriigis alguse saanud või tõenäoliselt alguse saanud suurt saastet ületatud, peavad asjaomased liikmesriigid olukorra lahendamiseks konsultatsioone. Nendest konsultatsioonidest teatatakse komisjonile, kes võib neist osa võtta.Artikkel 12IV lisas esitatud nõuete tehnika arenguga kohandamiseks vajalikud muudatused võetakse vastu artiklis 14 kirjeldatud korras. Muudatuste tõttu ei tohi I lisas sätestatud piirtase mitte mingil moel muutuda.Artikkel 131. Artikli 12 kohaldamiseks moodustatakse käesoleva direktiivi teaduse ja tehnika arenguga kohandamise komitee, edaspidi "komitee", mis koosneb liikmesriikide esindajatest ning mille eesistu jaks on komisjoni esindaja.2. Komitee võtab vastu oma töökorra.Artikkel 141. Kui tuleb järgida käesolevas artiklis sätestatud korda, suunab komitee eesistuja omal algatusel või liikmesriigi esindaja taotlusel kõnealuse küsimuse komiteele.2. Võetavate meetmete eelnõu esitab komiteele komisjoni esindaja. Tähtaja jooksul, mille määrab eesistuja küsimuse kiireloomulisusest lähtuvalt, esitab komitee eelnõu kohta oma arvamuse. Otsused tehakse 45 häälelise enamusega, liikmesriikide hääli arvestatakse asutamislepingu artikli 148 lõike 2 kohaselt. Eesistuja ei hääleta.3. Kui kavandatavad meetmed on komitee arvamusega kooskõlas, võtab komisjon need vastu.Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule. Nõukogu teeb otsuse kvalifitseeritud häälteenamusega.Kui nõukogu ei ole otsust teinud kolme kuu jooksul alates nõukogu poole pöördumisest, võtab komisjon ettepandud meetmed vastu.Artikkel 151. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. jaanuariks 1987 ja teatavad sellest viivitamata komisjonile.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.Artikkel 16Käesolev direktiiv on adresseeritud liikmesriikidele.Brüssel, 7. märts 1985Nõukogu nimeleesistujaA. Biondi[1] EÜT C 258, 27.9.1983, lk 3.[2] EÜT C 337, 17.12.1984, lk 434.[3] EÜT C 206, 6.8.1984, lk 1.[4] EÜT C 112, 20.12.1973, lk 1.[5] EÜT C 139, 13.6.1977, lk 1.[6] EÜT C 46, 17.2.1983, lk 1.--------------------------------------------------I LISALÄMMASTIKDIOKSIIDI PIIRTASE(väljendatuna μg/m3; maht tuleb standardida järgmisel temperatuuril ja rõhul: 293 oK ja 101,3 kPa)Vaatlusajavahemik | Lämmastikdioksiidi piirtase |Aasta | 200 |kogu aasta ühetunniste või alla ühetunniste perioodide keskmiste 98. protsentiil |--------------------------------------------------II LISALÄMMASTIKDIOKSIIDI SOOVITUSLIKUD ARVVÄÄRTUSED(väljendatuna μg/m3; maht tuleb standardida järgmisel temperatuuril ja rõhul: 293 oK ja 101,3 kPa)Vaatlusajavahemik | Lämmastikdioksiidi soovituslikud arvväärtused |Aasta | 50 |kogu aasta ühetunniste või alla ühetunniste perioodide keskmiste 50. protsentiil |135 |kogu aasta ühetunniste või alla ühetunniste perioodide keskmiste 98. protsentiil |Nende protsentiilide arvutamiseks tuleb kasutada I lisa 2. märkuses esitatud valemit, kus q = 0,50 50. protsentiili puhul ja 0,98 98. protsentiili puhul.--------------------------------------------------III LISALÄMMASTIKDIOKSIIDI KONTSENTRATSIOONI JÄLGIMINE1. NO2 kontsentratsiooni keskkonnas mõõdetakse selleks, et hinnata võimalikult vahetult selle aine ülemäärase kogusega kokkupuutumise ohtu; vastavalt sellele peaksid liikmesriigid mõõtmiskohtadeks valima sellised, kus see oht on kõige suurem.Selleks võib kaaluda kaht võimalust:1.1. piirkonnad, mida mõjutab valdavalt mootorsõidukitest lähtuv saaste ning on seepärast piiratud tiheda liiklusega teede lähiümbruskonnaga;1.2. suuremad piirkonnad, kus kindlatest allikatest pärit heitmed suurendavad samuti saastet.2. Punktis 1.1 kirjeldatud juhul tuleks mõõtmiskohad valida nii, et:- oleksid kaetud peamised piirkonnatüübid, mida mõjutab valdavalt mootorsõidukitest lähtuv saaste, eriti suure liiklustiheduse ja suuremate ristmikega kanjonteed,- neis oleksid NO2 kontsentratsioonid vastavalt lõikele 1 võimalikult suure tõenäosusega suurimad.3. Punktis 1.2 määratletud piirkondade jaoks rajatavate jaamade arv peaks olema kooskõlas:- saastatud piirkonna suurusega,- saaste ebaühtluse jaotumisega.Mõõtmiskohtade valikust ei tohiks jätta välja lõikes 2 määratletud suure liiklustiheduse ja suuremate ristmikega kanjonteid, kui on oht, et kindlast põletamisallikast lähtuva saaste tõttu on piirtase ületatud.4. Mõõteseadmete lõpliku lugemi saamiseks tuleks vastavalt I lisa sätetele arvutada välja ühetunniste või alla ühe tunniste keskmiste põhjal. Andmed tuleks võimalike kontrollide jaoks alles hoida, kui:- piirtaset ei ületatud, kuni komisjon on koostanud järgmise artiklis 8 ettenähtud perioodilise aruande,- piirtase ületati, kuni artiklis 3 ettenähtud meetmed on võetud.--------------------------------------------------IV LISAKÄESOLEVA DIREKTIIVI KOHALDAMISEL KASUTATAV ANALÜÜSI STANDARDMEETODLämmastikdioksiidi määramiseks kasutatavaks analüüsi standardmeetodiks on ISO standardis nr DIS 7996 kirjeldatud kemoluminestsentsmeetod.Nende meetodite puhul loetakse autentseks need ISO poolt avaldatud keeleversioonid ja mis tahes muud versioonid, mille suhtes on komisjon tõendanud, et need on ISO avaldatud versioonidega kooskõlas.Mõõtmismeetodite puhul tuleks arvestada järgmist.1. Proovivõtuotsik peaks peegelduse vältimiseks olema hoonete seintest vähemalt 0,5 m kaugusel.2. Proovivõtutoru (torud ja liited) peaksid olema valmistatud inertsetest materjalidest (näiteks klaasist, PTFEst, roostevabast terasest), mis ei mõjuta NO2 kontsentratsiooni.3. Proovivõtuotsiku ja mõõteseadme vahele jääv proovivõtutoru osa peaks olema võimalikult lühike. Gaasi mahuproovidel proovivõtutoru läbimiseks kuluv aeg ei tohiks olla üle 10 sekundi.4. Proovivõtuotsiku sisselaset tuleb kaitsta sademete ja putukate eest. Kui kasutatakse eelfiltrit, tuleks valida selline ja hoida seda (korrapärase puhastamise teel) sellisena, et see mõjutaks NO2 kontsentratsiooni võimalikult vähe.5. Proovivõtutorus tuleb vältida kondenseerumist.6. Proovivõtutoru tuleks kohalikke olusid arvestades korrapäraselt puhastada.7. Mõõteseadmest lähtuvad gaasilised heitmed või kalibreerimissüsteemist lähtuvad heitmed ei tohiks proovide võtmist mõjutada.8. Lähedalasuvad seadmed (kliimaseadmed või andmesideseadmed) ei tohiks mõjutada proovide võtmist proovivõtuotsiku juures.9. Tuleb rakendada kõik vajalikud ettevaatusabinõud, vältimaks et temperatuuri kõikumised annavad ülemääraselt palju mõõtmisvigu.10. Mõõteseadmeid tuleb korrapäraselt kalibreerida.11. Proovivõtutoru peab olema hermeetiline ja voolukiirust sellest tuleb korrapäraselt kontrollida.--------------------------------------------------